
APSTIPRINĀTS
Ar Tiesībsarga biroja

Iepirkuma komisijas

2024.gada 03. maija lēmumu 

(protokols Nr.01)

Iepirkums, kas tiek veikts saskaņā ar Publisko iepirkumu likuma 9. pantu

Pētījums “Nekustamā īpašuma apgrūtinājumu un kompensāciju kartēšana”

(iepirkuma identifikācijas Nr.TB 2024/01)
NOLIKUMS

1. Pasūtītājs – Tiesībsarga birojs, reģistrācijas Nr.90000055101, Baznīcas iela 25, Rīga, LV-1010.
2. Kontaktpersona – Biruta Ange, tālr. 29128198, e-pasts biruta.ange@tiesibsargs.lv. 
3. Iepirkuma priekšmets 
3.1. Pētījums “Nekustamā īpašuma apgrūtinājumu un kompensāciju kartēšana” saskaņā ar Tehnisko specifikāciju (1.pielikums).

3.2. CPV klasifikatora kods –  73000000-2 (Pētniecības un izstrādes pakalpojumi un saistītie konsultāciju pakalpojumi).
3.3. Iepirkuma priekšmets nav sadalīts daļās. Pretendents iesniedz piedāvājumu par visu iepirkuma priekšmetu kopā.

3.4. Līguma darbības termiņš ir 6 (seši) mēneši no Līguma noslēgšanas dienas.

4. Iepirkuma procedūra ir iepirkums Publisko iepirkumu likuma (turpmāk – PIL) 9. panta ietvaros.

5. Iepirkuma identifikācijas Nr. TB 2024/01.
6. Piedāvājumu sagatavošana un iesniegšana
6.1. Pretendents iesniedz pasūtītājam piedāvājumu elektroniski — EIS e-konkursu apakšsistēmas iepirkuma sadaļā
. 
6.2. Pretendents iesniedz pasūtītājam piedāvājumu līdz 2024. gada 20. maija plkst. 10:00. Pasūtītāja profils: https://www.eis.gov.lv/EKEIS/Procurement/Edit/123006  
6.3. Piedāvājumu sagatavo un iesniedz, ievērojot e-konkursu apakšsistēmas lietotāju instrukcijas.

6.4. Piedāvājuma dokumentus sagatavo latviešu valodā. Citā valodā sagatavotajiem un iesniegtajiem dokumentiem jāpievieno pretendenta apliecināts tulkojums latviešu valodā.
6.5. Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku.

6.6. Piedāvājuma dokumentus paraksta elektroniski, izmantojot e-konkursu apakšsistēmā iestrādātu paraksta rīku vai izmantojot drošu elektronisko parakstu.

6.7. Ja piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā, vai citā līdzvērtīgā publiskā reģistrā, tad pretendents piedāvājumam klāt pievieno dokumentu, kas apliecina šīs personas pārstāvības tiesības (piemēram, pilnvaru), vai šāda dokumenta kopiju.
6.8. Pretendents līdz piedāvājumu iesniegšanas termiņa beigām savu piedāvājumu var grozīt vai atsaukt, izmantojot e-konkursu apakšsistēmā pieejamos rīkus.

7. Piedāvājumu atvēršana
7.1. Iepirkuma komisija EIS e-konkursu apakšsistēmā atver iesniegtos piedāvājumus tūlīt pēc piedāvājumu iesniegšanas termiņa beigām.
7.2. Piedāvājumu atvēršanas sanāksme notiek Tiesībsarga birojā, Rīgā, Baznīcas ielā 25, 209. kabinetā. 

8. Pieņēmums par piedāvājuma (piedāvājuma dokumenta) neiesniegšanu
8.1. Uzskatāms, ka piedāvājuma dokuments nav iesniegts, ja attiecīgās datnes tips neatbilst nolikuma 6.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru (MS Office 365), datnes atvēršanu antivīrusa programmatūra bloķē kā potenciāli bīstamu.

8.2. Ja iepriekš minēto iemeslu dēļ (8.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.
8.3. Ja pretendents piedāvājumu iesniedz papīra formā vai ārpus EIS e-konkursu apakšsistēmas, tad pasūtītājs piedāvājumu atstāj bez izskatīšanas. Šādi piedāvājumi netiek atvērti un neatvērti tiek nosūtīti atpakaļ iesniedzējam.

9. Prasības pretendentam
9.1. Pretendents var būt fiziska vai juridiska persona, šādu personu apvienība jebkurā to kombinācijā, kas ir tiesīga sniegt pakalpojumu un kurš ir iesniedzis piedāvājumu iepirkumā. 
9.2. Attiecībā uz pretendentu nav iestājies neviens no Publisko iepirkumu likuma 9. panta astotajā daļā norādītajiem izslēgšanas noteikumiem.
9.3. Pretendenta izslēgšanas nosacījumi tiks pārbaudīti Publisko iepirkumu likuma 9. panta devītajā daļā noteiktajā kārtībā.
9.4. Pretendentam ir jābūt vai jānodrošina speciālistus ar atbilstošu kvalifikāciju un pieredzi:
	9.4.1.
	Pētījuma vadītājs, kuram ir:

· vismaz maģistra grāds tiesību zinātnē (akadēmiskā augstākā vai profesionālā augstākā izglītība);

· iepriekšējo 10 (desmit) gadu laikā (2013. - 2023. un 2024.gadā - līdz piedāvājumu iesniegšanas dienai)  ir piedalījies vismaz 2 (divu) zinātnisku vai lietišķu pētījumu/izvērtējumu veikšanā konstitucionālo tiesību jomā
	1) izglītību apliecinoša dokumenta kopija;

2)  Pretendents iesniedz pretendenta parakstītu pieredzes aprakstu, kas sagatavots atbilstoši nolikuma 4. pielikumā “Pretendenta pieredzes apraksts” norādītajai formai. Jānorāda tīmekļa vietne, kurā var iepazīties ar Pretendenta veiktajiem pētījumiem, t.sk. norādīt pētījumu Pasūtītāju kontaktinformāciju

	9.4.2
	vadošais pētnieks, kuram  ir:
· vismaz maģistra grāds tiesību zinātnē (akadēmiskā augstākā vai profesionālā augstākā izglītība);

· pieredze konstitucionālo tiesību jomā, tai skaitā izpratne par Satversmes tiesas, Eiropas Cilvēktiesību tiesas un Eiropas Savienības tiesas praksē pielietoto metodoloģiju.
	


10. Iesniedzamie dokumenti
10.1. Pretendenta vadītāja vai tā pilnvarotas personas parakstīts pieteikums dalībai iepirkumā saskaņā ar šī nolikuma 3.pielikumu.
10.2. Pilnvara, ja pretendents ir pilnvarojis kādu personu pretendenta vārdā parakstīt šim iepirkumam iesniedzamo dokumentāciju.
10.3. Ārvalstīs reģistrētam pretendentam jāiesniedz valsts institūcijas izsniegts dokuments, kas apliecina, ka pretendents ir reģistrēts likumā noteiktajā kārtībā.
10.4. Tehniskais piedāvājums saskaņā ar šī nolikuma 2.pielikumā noteikto formu. 

10.5. Finanšu piedāvājums saskaņā ar šī nolikuma 5.pielikumā noteikto formu. Piedāvājuma cenā ir jāietver visas, ar iepirkuma priekšmeta pakalpojumu nodrošināšanu, saistītās izmaksas, nodokļus, nodevas un nepieciešamās administrācijas izmaksas.  
11. Piedāvājumu vērtēšanas nosacījumi

11.1. Piedāvājumi, kas iesniegti pēc šajā nolikumā norādītā piedāvājumu iesniegšanas termiņa, netiks atvērti un attiecīgi netiks vērtēti.
11.2. Pretendenti, kas neatbilst vai kuru piedāvājumi neatbilst kādai no šajā nolikumā norādītajām prasībām, tiks izslēgti no turpmākās dalības iepirkumā, un viņu piedāvājumi netiks vērtēti.
11.3. Iepirkuma komisija piedāvājumu vērtēšanu veiks slēgtās sēdēs četros posmos: piedāvājumu noformējuma pārbaude, pretendentu atbilstības pārbaude noteiktajām kvalifikācijas prasībām, tehniskā - finanšu piedāvājuma atbilstības pārbaude, vērtējuma punktu piešķiršana – piedāvājumu izvēle.
11.4. No visiem prasībām atbilstošajiem piedāvājumiem Iepirkuma komisija izvēlēsies saimnieciski visizdevīgāko piedāvājumu.
11.5. Iepirkuma komisija nosaka saimnieciski visizdevīgāko piedāvājumu saskaņā ar šādiem kritērijiem:
	Nr.p.k
	Kritērijs
	Maksimālais punktu skaits
	Vērtēšanas metodika

	1.
	Piedāvātā cena (C)
	50
	Zemākā cena, ko nosaka saskaņā ar šādu formulu:


[image: image1]
kur:

Cmin = Zemākā piedāvātā cena bez PVN no visiem piedāvājumiem.

CP = Pretendenta piedāvātā cena bez PVN.

	2.
	Kvalitāte (K)
	
	

	2.1.
	Izpratne par saturu un sagaidāmajiem rezultātiem
	30
	0 punktus piešķir, ja Pretendenta tehniskajā piedāvājumā sniegtā informācija ir virspusēja un vāji aprakstīta, t.i., neatspoguļo patieso situāciju pētāmajā jomā, izteiktie apgalvojumi nav pamatoti ar faktiem vai satur vispārīgus apgalvojumus, kas neliecina par tēmas pārzināšanu, darba uzdevumu izpratni un Pretendenta kompetenci atbilstošajā pētījuma jomā. Šādu vērtējumu piešķir, ja Pretendents ir formāli atsaucies vai iekļāvis savā tehniskajā piedāvājumā iepirkuma tehniskās specifikācijas informāciju (minimāli pārstrādājot tekstu), bet nav sniedzis nekādu vai sniedzis minimālu papildu informāciju, kas apliecinātu paša Pretendenta izpratni par pētāmo tēmu.
15 punktus piešķir, ja Pretendenta tehniskajā piedāvājumā sniegtā informācija atspoguļo izpratni par analizējamo tēmu un problemātiku, ko tā ietver, tomēr Pretendenta izteiktie apgalvojumi nav argumentēti un pamatoti ar faktiem, kā arī Pretendents nav identificējis pētāmās jomas problēmjautājumus, kas ietekmē sekmīga darba uzdevumu izpildi. Par būtiskajiem aspektiem (piemēram, mērķa sasniegšana un sagaidāmo rezultātu nodrošināšana) ir iespējams pārliecināties no kopējās tehniskajā piedāvājumā iekļautās informācijas.

30 punktus piešķir, ja Pretendenta piedāvājumā ietvertā informācija un tās izklāsts pilnā mērā skaidri, visaptveroši un pēc būtības atspoguļo to, ka Pretendents izprot veicamā Pētījuma mērķi, uzdevumus, spējis identificēt problemātiku, nepieciešamās darbības uzdevumu īstenošanai un sagaidāmos rezultātus. Pretendents ir veicis priekšizpēti par Pētījuma mērķi un veicamo uzdevumu. Apgalvojumi ir pamatoti ar tēmu raksturojošiem datiem un rādītājiem, tos pielietojot pēc atbilstības un satura, kas kopumā ļauj pārliecināties par Pretendenta pilnīgu izpratni par pētāmo tēmu un sasniedzamajiem rezultātiem. Ir sagatavota argumentēta un pamatota informācija, kas liecina par Pretendenta kompetenci attiecībā uz izpētes tēmu, kas ietekmē sekmīga darba uzdevumu izpildi, un sniedzot izvērstu informāciju par Pētījuma ietvaros analizējamo normatīvo regulējumu un jomu raksturojošajiem datiem.

	2.2.
	Metodoloģija
	10
	0 punktus piešķir, ja piedāvātās metodoloģijas apraksts ir nepilnīgs vai nav sniegts, vai nav pamatots, metodoloģijas detalizācijas pakāpe praktiski nepārsniedz tehniskajā specifikācijā sniegto informāciju. Metodoloģijas aprakstā norādītās metodes vai to pielietojums tikai daļēji nodrošina vai nenodrošina sasaisti ar Pētījuma mērķi un uzdevumu īstenošanu, pētāmās problemātikas un tās aspektu analīzes īstenošanu un sagaidāmo rezultātu sasniegšanu.

5 punktus piešķir, ja Pretendents ir sniedzis Pētījuma metodoloģijas aprakstu, kas atbilst Pētījuma mērķim un darba uzdevumiem, atspoguļo izpratni par Pētījumā izmantojamām metodēm, datiem un datu kvalitāti (vismaz atbilstoši tehniskajā specifikācijā noteiktā ietvaros), informācijas ieguvi, to apstrādi, analīzi un interpretāciju, minētais ir tieši saistīts ar Pētījuma mērķi, metodoloģiski pamatots un ir reāli izpildāms, nodrošinot sagaidāmo rezultātu sasniegšanu. Tomēr piedāvātajā Pētījuma metodoloģijas aprakstā atsevišķi aspekti nav pamatoti, nesatur detalizētu vai strukturētu vai argumentētu metodoloģijas izklāstu. Kopējā metodoloģijas izklāsta struktūra un saturs nerada šaubas par Pretendenta spēju nodrošināt Pētījuma mērķa sasniegšanu un darba uzdevumu īstenošanu un sagaidāmo rezultātu sasniegšanu.

10 punktus piešķir, ja piedāvātā Pētījuma metodoloģija ir strukturēti, izvērsti un skaidri aprakstīta un pamatota, tā ir atbilstoša Pētījuma darba uzdevumiem un nodrošina pilnīgu Pētījuma mērķa un sagaidāmo rezultātu sasniegšanu. Metodoloģijas apraksts strukturēti, izvērsti un argumentēti atspoguļo izpratni par Pētījumā izmantojamām metodēm, Ir piedāvāts visaptverošs informācijas analīzes avotu saraksts.

	2.3.
	Darba uzdevumu izpildes laika grafiks un personāla iesaiste
	10
	0 punktus piešķir, ja laika grafiks ir norādīts tikai vispārīgi, detalizēti neatšifrējot atsevišķu soļu veikšanai plānoto laiku un konkrētu personu iesaisti atsevišķu uzdevumu izpildē. Lielākai daļai piedāvātā personāla pienākumu sadalījums ir neadekvāts un neatbilst viņu kvalifikācijai un nevar nodrošināt Pētījuma īstenošanu plānotajā laikā.

5 punktus piešķir, ja Pretendents ir izstrādājis veicamo uzdevumu īstenošanas aprakstu un laika grafiku, sniedzis uzdevumu sadalījums starp Pētījumā iesaistītajām personām. Uzdevumu sadalījums vai iesaiste uzdevumu veikšanā ne visos gadījumos ir atbilstošs, taču tas nerada būtiskus riskus Pētījuma veikšanā un darba uzdevumu īstenošanā atbilstoši plānotajam laika grafikam. Lielākajai daļai piedāvātā personāla iesaiste ir atbilstoša Pētījuma uzdevumu izpildei, mērķa un sagaidāmo rezultātu sasniegšanai un nodrošina Pētījuma veikšanu nolikumā plānotajā laikā. 
10 punktus piešķir, ja Pretendents ir izstrādājis konkrētu un detalizētu veicamo uzdevumu, darbu apjoma un iesaistes laika grafiku pa nedēļām, kas ir metodoloģiski pamatots un reāli izpildāms, ir konkrēti norādīti katra soļa veikšanā sasniedzamie rezultāti, kas ir tieši saistīti ar Pētījuma mērķi un nodrošina sagaidāmo rezultātu sasniegšanu, iekļauts Pētījuma veikšanā iesaistītā personāla pienākumu sadalījums. Piedāvāto iesaistīto personu noslodze ir atbilstoša Pētījuma mērķa sasniegšanai, uzdevumu veikšanai, kā arī funkciju un noslodzes sadalījums ir atbilstošs speciālistu kvalifikācijai un lomai Pētījumā. Personāla noslodze ir atbilstoša Pētījuma uzdevumu izpildei un mērķa, sagaidāmo rezultātu sasniegšanai un nodrošina Pētījuma veikšanu līgumā plānotajā laikā. 

	
	Kopā (V)
	100
	V = C + K


11.6. Vērtēšanā tiks izmantota pretendenta piedāvājumā ietvertā informācija.
11.7. Kopvērtējuma punkti tiks aprēķināti, saskaitot punktus visos kritērijos kopā. Maksimāli iespējamais punktu skaits ir 100 punkti.

11.8. Par saimnieciski visizdevīgāko tiks atzīts piedāvājums, kas, apkopojot individuālos komisijas locekļu vērtējumus, ieguvis visvairāk punktus kopvērtējumā. 
11.9. Ja pirms tam, kad Pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, tad izšķirošais būs piegādātāja iegūto punktu skaits kvalitātes kritērijā, t.i., pasūtītājs izvēlēsies pretendentu, kurš kvalitātes kritērijā ieguvis augstāku punktu skaitu. 
11.10. Ja arī kvalitātes kritērijā iegūto punktu skaits vismaz diviem piedāvājumiem ir vienāds, tad iepirkuma līguma slēgšanas tiesības tiks piešķirtas tam pretendentam, kurš būs ieguvis augstāku punktu skaitu kvalitātes kritērija 1. apakškritērijā; ja 1. apakškritērijā iegūto punktu skaits vismaz diviem piedāvājumiem ir vienāds, tad līguma slēgšanas tiesības tiks piešķirtas tam pretendentam, kurš būs ieguvis augstāku punktu skaitu kvalitātes kritērija 2. apakškritērijā utt., t.i., tiks salīdzināts katrā nākamajā apakškritērijā iegūto punktu skaits.
11.11. Ja vērtēšanā pretendenta iegūto punktu skaits kādā no vērtēšanas kritērijiem ir 0 punktu, Pasūtītājam ir tiesības noraidīt pretendenta iesniegto piedāvājumu.
12. Lēmums par iepirkuma izbeigšanu bez līguma noslēgšanas

Iepirkuma komisija var pieņemt lēmumu par iepirkuma izbeigšanu bez rezultātiem, ja:

-
nav saņemts neviens piedāvājums;

-
nav saņemts neviens tehniskajai specifikācijai atbilstošs piedāvājums;

-
procedūras norisē pieļautas kļūdas un atkāpes no likuma prasībām (īpaši, ja tās ir kavējušas godīgu konkurenci).

13. Iepirkuma līguma slēgšana

Pasūtītājs slēdz iepirkuma līgumu ar izraudzīto pretendentu, kurš atbildīs visām Nolikumā noteiktajām prasībām un būs iesniedzis piedāvājumu ar vislielāko vērtējuma punktu skaitu, nav izslēgts no iepirkuma saskaņā ar PIL 9. panta astoto daļu vai Starptautisko un Latvijas Republikas Nacionālo sankciju likuma 11.1 pantā minētajiem izslēgšanas nosacījumiem, kura piedāvājums atbilst visām šajā nolikumā noteiktajām prasībām un kura piedāvājums ir saimnieciski visizdevīgākais. 
Pielikumā:

1. pielikums – Tehniskā specifikācija;

2. pielikums - Pretendenta tehniskā piedāvājuma forma;

3. pielikums – Pretendenta pieteikums dalībai iepirkumā;

4. pielikums – Pretendenta pieredzes apraksts;

5. pielikums – Finanšu piedāvājuma forma;
6. pielikums – Līguma projekts.
50

� Par reģistrēšanos e-konkursu sistēmā tuvāk sk. Ministru kabineta 2017. gada 28. februāra noteikumu Nr. 108 “Publisko elektronisko iepirkumu noteikumi” 2. nodaļā;


� E-konkursu sistēmas lietotājiem skaidrojumi un instrukcijas pieejami tīmekļvietnē: � HYPERLINK "https://www.eis.gov.lv/EKEIS/Publication/View/785?subsystemCode=KON" �https://www.eis.gov.lv/EKEIS/Publication/View/785?subsystemCode=KON� . 





